CELEX: 31983R1693
Language: el
Date: 1983-06-23 00:00:00
Title: Κανονισμός (ΕΟΚ) αριθ. 1693/83 της Επιτροπής της 23ης Ιουνίου 1983 περί τροποποιήσεως του κανονισμού (ΕΟΚ) αριθ. 1203/73 περί καθορισμού των συντελεστών προσαρμογής που πρέπει να εφαρμόζονται στις τιμές αγοράς στον τομέα των οπωροκηπευτικών

Avis juridique important

|

31983R1693

Κανονισμός (ΕΟΚ) αριθ. 1693/83 της Επιτροπής της 23ης Ιουνίου 1983 περί τροποποιήσεως του κανονισμού (ΕΟΚ) αριθ. 1203/73 περί καθορισμού των συντελεστών προσαρμογής που πρέπει να εφαρμόζονται στις τιμές αγοράς στον τομέα των οπωροκηπευτικών  

Επίσημη Εφημερίδα αριθ. L 165 της 24/06/1983 σ. 0029 - 0029 Ισπανική ειδική έκδοση: Κεφάλαιο 03 τόμος 28 σ. 0081  Πορτογαλική ειδική έκδοση : Κεφάλαιο 03 τόμος 28 σ. 0081 

***** ΚΑΝΟΝΙΣΜΟΣ (ΕΟΚ) αριθ. 1693/83 ΤΗΣ ΕΠΙΤΡΟΠΗΣ  της 23ης Ιουνίου 1983  περί τροποποιήσεως του κανονισμού (ΕΟΚ) αριθ. 1203/73 περί καθορισμού των συντελεστών προσαρμογής που πρέπει να εφαρμόζονται στις τιμές αγοράς στον τομέα των οπωροκηπευτικών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1738/82 (2), και ιδίως το άρθρο 16 παράγραφος 4,  Εκτιμώντας:  ότι ο κανονισμός (ΕΟΚ) αριθ. 1203/73 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1333/83 (4), καθόρισε τους συντελεστές προσαρμογής που πρέπει να εφαρμόζονται στις τιμές αγοράς στον τομέα των οπωροκηπευτικών·  ότι η εξέλιξη των τιμών για τα μήλα της ποικιλίας «Mutsu» στις αντιπροσωπευτικές αγορές της Κοινότητας κατά τη διάρκεια των τελευταίων περιόδων εμπορίας καθιστά αναγκαία την αναθεώρηση των συντελεστών προσαρμογής της ποικιλίας αυτής·  ότι, άλλωστε, η εμπορία της ποικιλίας μεγαλόκαρπων «Mutsu» εγινε και πάλι, οικονομικώς σπουδαία σε ορισμένες κοινοτικές αγορές και ότι, κατά συνέπεια, θα πρέπει να περιληφθεί η εν λόγω ποικιλία στον πίνακα των ποικιλιών μεγαλόκαρπων επιτραπέζιων μήλων, οι οποίες εμφαίνονται στο παράρτημα VII του κανονισμού (ΕΟΚ) αριθ. 1203/73·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα VII «ΜΗΛΑ» - συντελεστής προσαρμογής «Ποικιλία» , του κανονισμού (ΕΟΚ) αριθ. 1203/73:  - η ποικιλία «Mutsu» προστίθεται στο έβδομο τετραγωνίδιο μετά την ποικιλία «Bramley's Seedling»,  - η ποικιλία «Mutsu» προστίθεται στον τίτλο «Πίνακας των ποικιλιών μεγαλόκαρπων επιτραπέζιων μήλων».  Άρθρο 2  Ο παρών κανονισμός αρχίζει να ισχύει την 1η Ιουλίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 23 Ιουνίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 190 της 1. 7. 1982, σ. 7.  (3) ΕΕ αριθ. L 123 της 10. 5. 1973, σ. 1.  (4) ΕΕ αριθ. L 139 της 28. 5. 1983, σ. 21.